ફ્રી બેઝિક્સનો મુખ્ય ધ્યેય ભારત જેવા દેશોમાં મહત્તમ લોકોને ફ્રી ઈન્ટરનેટ સુવિધા આપવાનો હોય તો ફ્રી સાઈટ્સની સુવિધા શા માટે? જો આવો જ ઉમદા હેતુ હોય તો ફ્રી ડેટા આપવો જોઈએ. જેથી યુઝર તેના માટે જરૃરી વેબસાઈટ સર્ફ કરી શકે. ફ્રીમાં વપરાશ કરવા મળતી વેબસાઈટ એક વ્યક્તિ માટે ઉપયોગી હોય અને અન્ય વ્યક્તિ માટે ઉપયોગી ન હોય તેવું પણ બને. નેટ ન્યુટ્રાલિટીના કારણે જ ફેસબુક કે ગૂગલ જેવી સેવાઓ આજે વિશ્વને ઉપયોગી થઈ રહી છે. જો નેટ ન્યુટ્રાલિટીનો અભાવ હશે તો માત્ર મોટી કંપનીઓ જ સફળ ઈન્ટરનેટ સેવાઓ આપવા સક્ષમ હશે અને નવા સાહસિકો માટે તો ડિજિટલ ગુલામીની અવસ્થા રહેશે.